Egyéb adójogi kérdések | Dr. Szász ügyvédi iroda
Egyéb adójogi kérdések
Igényelhető-e cserét pótló kedvezmény nyaraló eladás után történő lakásvásárlás esetén?
2017-05-11 Adójog, Egyéb adójogi kérdések, Ügyvéd válaszoladásvétel, cserét pótló kedvezmény, illetékkedvezmény
2017. márciusában értékesítettünk egy ” belterület kivett hétvégi ház udvar” besorolású ingatlant 10 MFt-ért. Szeretnénk lakást vásárolni belőle “a leendő lakás vételára 17 ?Ft” lenne az egy év letelte előtt. Kérhető-e illetékkedvezmény?
Cserét pótló illetékkedvezmény csak lakóingatlan eladása és egy éven belüli vásárlása esetén igényelhető .
Első lakásvásárló 35 év alatti illetékkedvezménye igánybe vehető-e közösen vásárolt ingatlanra?
2016-12-13 Adójog, Egyéb adójogi kérdések, Ügyvéd válaszol35 év alattiak illetékkedvezménye, adásvétel, első lakásvásárlási illetékkedvezmény, illetékkedvezmény
Használt ingatlant szeretnénk vásárolni. Ez lenne az első lakásunk az élettársammal.Én betöltöttem már a 35 életévemet de a párom még nem.
Ő jogosult-e az 50% os kedvezményre az illetéket illetően ha az ingatlanban 50-50%os tulajdoni hányadunk lenne? Az ingatlan ára nem éri el a 15 millió Ft-ot és egyikőnknek sincs tulajdoni jogában, haszonélvezeti jogában 50% –ot elérő vagy azt meghaladó ingatlana.
Az illetékkedvezmény személyes jog – nem feltétele közös tulajdon vásárlása esetén a fennálló házasság. Így élettársa személyi és tárgyi körülménye az előadottak alapján mindenben megfelel – a vásárolandó ingatlant is figyelembe véve – hogy 2 % vagyonszerzési illetéket fizessen a 4 % helyett.
Kinek a feladata a B400 NAV lap kitöltése és beküldése?
2016-08-13 Adójog, Egyéb adójogi kérdések, Ügyvéd válaszoladásvétel, végrehajtás
Végrehajtótól vettem árverésen egy telket aminek most küldte meg az árverési jegyzőkönyvét, azonban a Földhivatalban azt mondták hogy a B400 NAV Adatlapot nem küldte el nekik a végrehajtó. Mi a teendő?
Az eladó (adós) adatait én nem tudom így csak a saját adataim tudtam beadni, az eladó (értékesítő) adataihoz a végrehajtó adatait kell írni. Ezt nem a végrehajtónak kellett volna intézni?
A B400 NAV adatlapot az okiratot szerkesztő ügyvéd, közjegyző, végrehajtó jogosult és köteles kiállítani. Az adatlap a tulajdonjog változást előidéző okirattal egyidejűleg került benyújtásra az illetékes földhivatalnál, ahonnan a NAV-hoz kerül továbbításra.